open-index/open-wikipedia-markdown huggingface dataset:
Albatros D.IV

**Albatros D.IV** var et eksperimentelt tysk jagerfly utviklet for å evaluere en Mercedes D.III motor utstyrt med reduksjonsgir. Antageligvis ble bare et fly av denne typen bygget ferdig, og dette ble testet med forskjellige typer propeller frem til april 1918 da prosjektet ble avlsuttet.

## Litteratur
*
*

## Eksterne lenker
* Albatros D IV
DS «Orkla»

**DS «Orkla»** viser til flere skip med samme navn:

#DS «Orkla» (1869) som tilhørte Det Ørkedalske Dampskipsselskap
#DS «Orkla» (1908) som tilhørte Chr. Salvesen & Chr. Thams's Communications Aktieselskab
Tony Knapp

**Anthony «Tony» Knapp** (1936–2023) var en britisk fotballspiller og -trener som blant annet var hovedtrener for  og .

## Spillerkarriere
Knapp var regnet for å være en kompromissløs forsvarsspiller, som spilte på alle nivåer i det profesjonelle ligasystemet.

Som ung trente han med Nottingham Forest, før han spilte profesjonelt i Leicester City (1955–61, 86 kamper), Southampton FC (1961–67, 260 kamper, 2 mål) og Coventry City (1967–68, 11 kamper), Los Angeles Wolves (1968) og Tranmere Rovers (1969–71, 36 kamper, 1 mål).

## Trenerkarriere
Trenerkarriere startet som spillende trener i engelske Poole Town FC (1971–72) og assistent i Norwich City.

Knapp ble sjef for Islands herrelandslag i fotball (1974–77, A, U18, U21) og hadde suksess, blant annet gjennom å slå Øst-Tyskland 2-1. I Norge trente han Viking FK fra 1978 til 1981. Han sto bak klubbens «The double» i 1979, da de vant 1. divisjon og cupfinalen. I 1981 ledet han Viking til sølvmedalje.

I 1982 overtok han Fredrikstad FK (nedrykk i 1982, opprykk året etter), før han igjen ble landslagssjef på Island i 1984–85. I 1986 overtok han Sportsklubben Brann, som han ledet til opprykk i 1986 og finaleplass i NM i 1987). Senere tilbrakte han mange år i lokalfotballen i Rogaland, hvor han trente SK Vidar, Djerv 1919, Sandnes Ulf, Staal Jørpeland (Både herrelag og damelag 2003), SIF, Hundvåg IL (2004–05). Han var 71 år da han overtok Lillesand IL i 2007. På grunn av sykdom, måtte han fratre trenerjobben i Lillesand 1. juni 2008.

## Utmerkelser
* *Gullprisen* fra Island

## Referanser


## Kilder
* brann.no: «Branns hovedtrenere siden 1960»
Dera Ghazi Khan

**Dera Ghazi Khan** er en by i Pakistan. Opprinnelig tilhørte denne byen India, men etter en veldig kraftig flom i 1909 ble byen flyttet. Byen har siden delingen av Britisk India tilhørt Pakistan. Næringslivet i byen består for det meste av tekstil-industri.
Oldermann

**Oldermann**, eller på dansk **oldermand**, er en tittel som særlig blir brukt om en formann i et håndverkslaug. Ordet ble tidligere brukt om ledelsen av det hanseatiske kontor i Bergen, men fra 1600-tallet om formennene i de gamle håndverkslaugene ellers i Norge. Oldermannen førte regnskap, skrev ut svennebrev og annet og stod ansvarlig for at medlemmene overholdt de faglige kravene til kvalitet. Oldermannen ble opprinnelig valgt av laugsmestrene, men ble siden ofte utpekt av magistraten. Vervet som oldermann gikk på omgang, og vanlig tjenestetid var to–tre år.

Ordet *oldermann* er lånt fra det middelnedertyske *olderman* eller *alderman*, som gammelengelske ealdorman, en politisk tittel som er kjent fra middelalderen og som gradvis utviklet seg via *alderman* til *oldermann*. Ordet ble tidligere også brukt om rådmann. Det engelske *alderman* var en folke- eller seinere kongevalgt høvding for et større distrikt hos angelsakserne. Etter 1882 var *eldermen* navn på den øverste fjerdedelen av et kommunestyre i England, Wales og Irland, og betegnelsen alderman er tatt i bruk i flere andre engelskspråklige land, bl.a. i USA.

*Aldermand* kunne på dansk bety «formann for bylaget». På svensk kan *ålderman* også brukes om *äldste*, det vil si «eldste». Eldste (på gresk *presbyteros*, fransk *anciens* og engelsk *elders*) er en urkirkelig æres- og embetstittel, overtatt fra jødedommen. Betegnelsen brukes også om en (valgt) formann for et gilde, laug eller gruppe av håndverksmestere. 

## Se også
* Ealdorman
* Alderman
* Eldste 
* Formann
* Losoldermann
* Oldfrue

## Eksterne lenker
* Oppslagsordet «oldermann» i lokalhistoriewiki.no
* Oppslagsordet «oldermand» i ''Ordbog over det danske sprog 1700-1950'' (ordbakgrunn og betydning på dansk)
Dhule

**Dhule** eller **Dhulia** er en by i Maharashtra i India. Næringslivet i byen består for det meste av produksjon av sigaretter og bomull. Byen ligger 300 km nord for Bombay.
Gunnhild Seljenes

**Gunnhild Irene Seljenes** (født 18. september 1978) er en norsk barista. I mars 2005 ble hun norgesmester i baristakunst. I 2003 ble Seljenes nummer fem og i 2004 ble hun slått av Tim Wendelboe som vant VM det året. I 2005 fikk hun en sjetteplass i VM.

Da hun ble norgesmester arbeidet hun på Kaffebønna i Tromsø. Nå jobber hun på Kaffehuset Den Gyldne Bønne i Oslo.

Seljenes' egenkomponerte kaffe, som hun vant norgesmesterskapet med, bestod av hvit valderonesjokolade, blandet ut med espresso og toppet med eggeplomme, som var pisket ut med sukker og tilsatt lime og limeskall.

Hun kommer opprinnelig fra Finnsnes i Lenvik kommune.

## Referanser
Albatros D.V

**Albatros D.V** er et tysk jagerfly.

D.V var den mest tallrike av Albatros-jagerflyene, og den siste av dem som ble brukt i den første verdenskrig. Basert på den tidligere Albatros D.III var D.V egentlig mer en finpussing av dette designet snarere enn en helt ny modell. Den største forandringen i forhold til D.III var en lettere struktur som skulle spare vekt til fordel for bedre ytelser, en endring som skulle vise seg å ikke fungere fordi strukteren ble for svak. For å rette opp denne svakheten ble en variant utviklet med forsterket struktur under betegnelsen **D.Va**.

I alt ble omkring 900 D.V og 1&nbsp;600 D.Va produsert. I april 1918 var det i alt 928 D.Va ved fronten, på dette tidspunktet nesten halvparten av den samlede tyske jagerflystyrke.

## Spesifikasjoner

 
## Litteratur
* Bennett, Leon. *Gunning for the Red Baron*. College Station, Texas: Texas A&M University Press, 2006. .
* Connors, John F. *Albatros Fighters in Action (Aircraft No. 46)*. Carrollton, Texas: Squadron/Signal Publications, Inc., 1981. .
* Gray, Peter and Owen Thetford. *German Aircraft of the First World War*. London: Putnam & Company Ltd., 1970. 2nd ed. .
* Green, William and Gordon Swanborough. *The Complete Book of Fighters*. London: Salamander Books, 1994. .
* Grosz, Peter M. *Albatros D.III (Windsock Datafile Special)*. Berkhamsted, Herts, UK: Albatros Publications, 2003. .
* Guttman, Jon. *SE 5A vs Albatros D V: Western Front 1917-18 (Duel 20)*. Oxford, UK: Osprey Publishing, 2009. .
* Herris, Jack. *Pfalz Aircraft of World War I* (Great War Aircraft in Profile, Volume 4). Boulder, Colorado: Flying Machine Press, 2001. .
* Mikesh, Robert C. *Albatros D.Va: German Fighter of World War I*. Washington, D.C.: Smithsonian Institution Press, 1980. 
* VanWyngarden, Greg. *Albatros Aces of World War I Part 2 (Aircraft of the Aces No. 77)*. Oxford, UK: Osprey Publishing, 2007. .

## Eksterne lenker
* Albatros D.V
Slettvoll Møbler

I 1951 etablerte Hans og Bergit Slettvoll en liten bedrift i hjemmet sitt på Stranda på Sunnmøre. Der produserte de flettede kurver, dukkevogner og småmøbler som ble fraktet med sykkel til rutebåten og videre ut i verden. To generasjoner senere produserer familiebedriften fortsatt møbler laget for hånd i Norge. 

Fabrikken ligger fortsatt på Stranda, hvor familiebedriften har sine røtter. Møblene i Slettvolls kolleksjon finnes i flere størrelser og varianter, med muligheten til å skreddersy helt etter kundens behov. 

Per 2022 finnes det 19 butikker i Norge, Sverige og Danmark. 

I 2021 var det 70 år siden Slettvoll Møbler ble grunnlagt. I den anledning ble bedriftshistorien, *[[Vegen fram]]*, skrevet – en bok som samler familiebedriftens historie på 270 sider. Boken er skrevet av Anne-Lise Slettvoll, eldste datter av Hans og Bergit Slettvoll, som grunnla bedriften i 1951. 

I 2021 ble bedriften kåret til Årets eksportbedrift. Det samme året introduserte også Slettvoll leasing som tjeneste.

I 2016 fikk Slettvoll utmerkelsen årets bedrift i Møre og Romsdal.

I 2011 ga Aschehoug ut boken *Velkommen hjem* skrevet av Torill Slettvoll i anledning 60-års jubileum.

## Referanser


## Eksterne lenker
*
Senior-VM i curling

**Senior-VM i curling** er en årlig curlingturnering for spillere som er minst 50 år gammel.  

Turneringen startet i 2002 med syv herrelag og 4 damelag, men har senere økt til 15 herrelag og 12 damelag. 

## Resultater - herrer

## Resultater - kvinner
Dunbar

**Dunbar** (skotsk-gælisk: *Dùn Bàrr*; skotsk: *Dunbaurer*) en by (*[[Bystatus#Engelsktalende land|town]]*) sørøst i Skottland. Den er lokalisert langs kysten av Nordsjøen, i Øst-Lothian, rundt 50 km øst for hovedstaden Edinburgh og 50 km fra den engelske grensen nordover for Berwick-upon-Tweed.

Dunbar er en tidligere kongeligburgh, og har gitt navnet til et kirkelig og sivil sogn (*parish*). Sognet strekker seg rundt 12 km øst til vest og er 6 km dypt i sin største utstrekning, det vil si med areal på 29 km2. Landsbyene West Barns, Belhaven og East Barns (som nå er forlatt) og flere landsbyer og gårder er innenfor området.

Byen betjenes av Dunbars jernbanestasjon med forbindelser til Edinburgh og resten av Skottland, samt London og stasjoner langs den nordøstlige England-korridoren. Dunbar har hatt en havn siden 1574 og en livbåtstasjon er fast stasjonert i Dunbar, den nest eldste stasjonen tilknyttet Royal National Lifeboat Institution i Skottland.

Dunbar er fødestedet til oppdageren, naturforskeren og den innflytelsesrike naturverneren John Muir.Huset der Muir ble født ligger i High Street, og har blitt omgjort til et museum. Det er også en minnestatue ved siden av byens klokke, og parkanlegget John Muir Country Park ligger nord-vest for byen. Den østlige delen av kyststien John Muir Way begynner fra havnen. En av de to kampusene til Dunbar Primary School: John Muir Campus, har fått navn til hans ære. *The DunBear*, en fem meter statue av en oppreist bjørn i stål, reist i 2019, er fokuspunktet for utviklingen av DunBear Park med blandet bruk, ble også opprettet som en hyllest til John Muir og hans rolle i etableringen av nasjonalparker i USA.

## Etymologi
I sin nåværende form er stedsnavnet Dunbar avledet fra sin gæliske ekvivalent, moderne skotsk-gæliske *Dùn Barra* i betydningen «borg på høyden», tilsvarende bygdeborg. Det er i seg selv antagelig en gælifisering av den kumbriske formen *din-bar*, med samme betydning. Denne formen synes å være dokumentert som *Dynbaer* i hagiografien (helgenbiografien) *Vita Sancti Wilfrithi*.

## Vennskapsbyer
Dunbar er vennskapsby med: 
: Lignières, Cher, Frankrike.
: Martinez (California), California, USA.

## Referanser


## Eksterne lenker
*
Godefroy de Blonay

**Godefroy de Blonay** (født 25. juli 1869 i Niederschönthal, død 14. februar 1937 i Biskra) var en sveitsisk baron, og fungerte en periode som leder for Den internasjonale olympiske komité (IOK).

Blonay ble i 1899 det første sveitsiske medlem av IOK. Han var ansett som en av president Pierre de Coubertins nærmeste medarbeidere. Da Coubertin sluttet seg til det franske militæret i forbindelse med den første verdenskrig i 1916, ble Blonay fungerende president i IOK. Han satt frem til krigens slutt i november 1918, hvorpå Coubertin tok over igjen fra 1919. 

I 1912 var Blonay en av grunnleggerne av den sveitsiske olypiske komité, og satt som den første president her fra 1912 til 1915.

## Referanser
Diyarbakır

**Diyarbakır**, også kjent som **Amed** på kurdisk, er en by i det østlige Tyrkia og administrasjonssenteret for Diyarbakır-provinsen

Byen er hovedsakelig bebodd av kurdere, men det finnes også veldig små/mindre grupper av arabere, armenere, assyrere og tyrkere.

Når byen ble grunnlagt er usikkert, men den har en historie som strekker seg så langt tilbake som til over 200 år før Kristus. I assyriske og kurdiske tekster blir byen kalt Amed og regnes som en viktig kurdisk by. Byens navn var tidligere *Diyâr-ı Bekr* under Det osmanske riket., men ble endret til nåværende navn i 1937.

Byen fikk et eget universitet i 1973. Næringlivet består av produksjon av ull, bomull, ris, og noe tekstiler. Byen ligger like ved elven Tigris. Diyarbakir har 1,805 millioner innbyggere (2022)

## Fotnoter

# **^** kurdisk: *Amed*; osmantyrkisk: دیاربکر, *Diyâr-i Bekr*, «Bekrs land»; zazaisk: *Diyarbekir*; gresk: Ἄμιδα, *Amida*; gammelsyrisk: ܐܡܕ, *Amed* eller ܐܡܝܕ, *Amid*, armensk: *Amida*

## Referanser


## Eksterne lenker
* 
* Diyarbakır på thekurdishproject.org
* Amedspor (byens fotballklubb) 
* Diyarbakırspor (byens fotballklubb)
Dobritsj

**Dobritsj** (bulgarsk Добрич, historiske navn: tyrkisk: *Hacıoğlu Pazarcık*, rumensk: *Bazargic*, i kommunisttiden: *Tolbuhin*) er en by og kommune i Bulgaria. Byen er administrasjonssentrum i Dobritsj oblast.
 
## Historie
Dagens byområde og områdene rundt har på grunn av den fruktbare svartjord blitt brukt til dyrking av korn siden førromersk tid. Da Bulgaria ble selvstendig i 1878, etter å ha vært en del av Det osmanske riket, ble det avgjort på Berlinkongressen at Dobrudsja skulle deles i to. Den nordlige delen gikk til Romania, og den sørlige delen til Bulgaria.

Etter slutten av den andre Balkankrigen i 1913 ble Dobritsj og den sørlige delen av Dobrudsja en del av Romania. Under den første verdenskrigen, den 3. september 1916, beleiret bulgarske tropper den sørlige delen av Dobrudsja. Ved freden i Neuilly 27. november 1919 mistet derimot Bulgaria igjen området til Romania. Under den andre verdenskrigen, den 25. september 1940, marsjerte den bulgarske hæren inn i byen, og området har siden den gang vært en del av Bulgaria.

## Geografi
Dobritsj er den åttende største byen i Bulgaria, og senteret i den historiske regionen Sør-Dobrudsja. Byen ligger 30 km vest for kysten av Svartehavet, ikke langt fra feriesteder som Albena, Baltsjik og Golden Sands.

Hele det sørlige Dobrudsja er svært landlig.
 
## Befolkning
I Dobritsj og i området rundt bor det en stor tyrkisk minoritet, blant annet mange som tilhører det tyrkiske folket gagauzerne.

Befolkningsutviklingen vist ved folketellinger:

## Utdannelse
Dobritsj har bl.a. 30 skoler og 19 barnehager. 

Institusjoner for høyere utdanning er:
* Teknisk høyskole under Varna universitet Hjemmeside
* Lærerhøyskole under Sjumenuniversitet "Ep. Konstatine Preslavski"
* *International University College* (privat høyskole i økonomi) Hjemmeside 

## Næringsliv
Dobritsj er et sentrum for næringslivet i området med maskinbygging, marked og tekstilindustri.

## Kultur
I sentrum av byen ligger et etnografisk museum hvor man se byens utvikling. Videre finnes i sentrum også et kvarter med små verksteder hvor det utøves tradisjonelt håndverk.

## Vennskapsbyer
*  Pinsk, Belarus
*  Golmud, Kina
*  Zalaegerszeg, Ungarn
*  Kavadarci, Nord-Makedonia
*  Nowy Sącz, Polen
*  Constanţa, Romania
*  Saratov, Russland
*  Schaffhausen, Sveits
*  Kırklareli, Tyrkia
*  Izmail, Ukraina

## Eksterne lenker
*
Durgapur

**Durgapur** (bengali ) er en by i Vest-Bengal i India. Den har ca. 500&nbsp;000 innbyggere. I byen ligger to av Indias viktigste stålverk. Byen ligger 170 km fra Kolkata.

Durgapur ligger ved elven Damodar på jernbanelinjen mellom Delhi og Haora. Blant større byer i området kan nevnes Asansol, Bishnupur og Shantiniketan.

Byen ble til i 1950-årene og er kjent for sin stålproduksjon. De to stålverkene har 40&nbsp;000 ansatte. De er *Durgapur Steel Plant* (DSP) og *Alloy Steel Plant* (ASP), begge drevet av Steel Authority of India (SAIL).

Befolkningen taler bengali, men det er også en betydelig minoritet som har hindi som morsmål.
Robert Thoresen

**Robert William Kallhovd Thoresen** (født 1968) er en norsk barista, gründer og bedriftsleder. Han ble norgesmester i baristakunst 1998 og 2000, nordisk mester i 1999 og vant det første VM i baristakunst i 2000.

Thoresen har undervist omkring i verden i flere år og har vært jurymedlem i verdensmesterskapet. Han har også undervist ved vinkelnerutdannelsen ved Gastronomisk Institutt i Oslo.

Thoresen er gründer og eier av Java Espressobar, Mocca Kaffebar, Kaffa brenneri og Collaborative Coffee Source.
Trusted Computing Group

**Trusted Computing Group** (TCG) er etterfølgeren til **Trusted Computing Platform Alliance** (TCPA), et initiativ startet i 1999 av blant annet Intel, AMD, IBM, Hewlett-Packard, Microsoft og Sun Microsystems. TCG er en ideell organisasjon hvis hovedformål er å arbeide for å utvikle, definere og promotere såkalt «Trusted computing».

## Referanser

## Eksterne lenker
*
Budapest Liszt Ferenc internasjonale lufthavn

**Budapest Liszt Ferenc internasjonale lufthavn** (ungarsk: *Budapest Liszt Ferenc Nemzetközi Repülőtér* eller bare *Ferihegy*)  er flyplassen i Budapest og den største i Ungarn. 

## Terminaler og reisemål
Ferihegy lufthavn har terminalene 1, 2A og 2B og en mindre terminal for private fly. I tillegg bygges det for tiden en ny fraktterminal. Det er lett å gå i mellom terminalene 2A og 2B, men Terminal 1 ligger lenger unna og kan bare nås med buss.

30. mars 2008 gikk Ungarn inn i Schengen-samarbeidet. Alle Schengen flyvninger går fra Terminal 2A, mens alle non-Schengen går fra 2B. Terminal 1 er delt med en glassvegg mellom Schengen og non-Schengen.

Det finnes et observasjonsdekk på toppen av Terminal 2. Det koster 200 forint (ca. 6 kr) for voksne og Ft (ca. 3 kr) for barn.

### Terminal 1
Den nye Terminal 1 huser alle lavprisselskapene. Terminalen ble renovert i september 2005. 

* easyJet (Berlin-Schönefeld, Dortmund, Genève, London-Gatwick, London-Luton)
* Germanwings (Köln/Bonn, Stuttgart)
* Jet2.com (Manchester)
* Norwegian Air Shuttle (Oslo-Gardermoen, København og Stockholm-Arlanda)
* Ryanair (Bremen, Bristol, Dublin, East Midlands, Frankfurt-Hahn, Glasgow-Prestwick, Liverpool)
* Wizz Air (Brussel-Charleroi, Burgas, Cluj Napoca, Corfu, Eindhoven, Girona, Göteborg-City, Heraklion, London-Luton, Malmö, Malta, Milano-Bergamo, Palma de Mallorca, Paris-Beauvais, Rhodos, Roma-Fiumicino, Stockholm-Skavsta, Venezia-Treviso, Varna)

### Terminal 2A
Terminal 2A ble egentlig bygget for MALÉV Hungarian Airlines, men betjener i dag alle schengendestinasjoner.  Terminalen sto ferdig i 1985.

* Air Europa (Madrid)
* Air France (Paris-Charles de Gaulle)
* Air Malta (Malta)
* Alitalia (Roma-Fiumicino)
* Austrian Airlines (Wien)
* Brussels Airlines (Brussel)
* Czech Airlines (Praha)
* Finnair (Helsingfors)
* LOT Polish Airlines (Warszawa)
* Lufthansa (Düsseldorf, Frankfurt, Hamburg, München)
* Air Italy (Firenze)
* Smart Wings (Madrid, Praha)
* TAP Portugal (Lisboa)

### Terminal 2B
Selv om den er koblet sammen med Terminal 2A, regnes Terminal 2B som en egen terminal. Den ble åpnet i 1997 og betjener alle internasjonale flygninger som ikke går fra Terminal 2A.

* Aer Lingus (Dublin)
* Aeroflot (Moskva-Sjeremetjevo)
* British Airways (London-Heathrow)
* Carpatair (Cluj-Napoca, Timişoara)
* EgyptAir (Kairo)
* El Al (Tel Aviv)
* Hainan Airlines (Beijing)
* Moldavian Airlines (Chişinău)
* Royal Jordanian (Amman)
* Swiss International Air Lines
** Swiss International Air Lines flys av Helvetic Airways (Zürich)
** Swiss International Air Lines flys av Swiss European Air Lines (Basel/Mulhouse)
* Turkish Airlines (Istanbul-Atatürk)

### Frakt
* ABC-Air Hungary
* ASL Airlines Hungary
* Cargolux
* European Air Transport (DHL)
* Farnair Hungary
* FedEx
* Lvív Airlines
* TNT Airways
* UPS

## Historie
Det tidligere flyselskapet Malév Hungarian Airlines hadde base på denne flyplassen.

## Eksterne lenker
* 
* BAA closing in on Hungarian deal (BBC)
EADS/Northrop Grumman KC-45

**EADS/Northrop Grumman KC-45** er et tankfly utviklet for det amerikanske flyvåpenet.

KC-45 ble under betegnelsen **KC-30** utviklet i konkurranse med Boeing KC-767 om kontrakten for flytypen som skal erstatte flåten av KC-135 og KC-10 nå i bruk.

## Spesifikasjoner
 

## Eksterne lenker
Gyssestad

**Gyssestad** er en tidligere gård i Bærum. Gyssestad er trolig ryddet i eldre jernalder og er omtalt i skriftlige kilder fra omkring 1400. Navnet kommer av *Gysir* (bukta nedenfor), eller *gjøsa* (å velle fram, blusse opp). Mesteparten av gården tilhørte Asker kirke og Oslo bispestol. Resten av gården tilhørte først Nesøygodset, senere Knut Frantzen (1663), Jakob Didriksen og Anna Krefting på Bærums Verk (fra 1682).

Hovedbygningen er fra 1868. Den ble opprinnelig oppført i sveitserstil av legen Christian August Egeberg (1809–1874), men senere eier Eivind Blehr bygget den om til ren empirestil i 1924. Bærum kommune kjøpte gården i 1952. I de senere årene har gården vært benyttet til kommunal rådgivningstjeneste i psykisk helsetjeneste for barn, men er i dag helt nedbygd.

Kalkrester og slagg på stranden ved Slependbukta er spor etter en kalkovn.

## Litteratur
*Per Otto Borgen: *Asker og Bærum leksikon* 2006
Evangelos Zappas

**Evángelos Záppas** (gresk Ευάγγελος Ζάππας, også **Evangelis Zappas**) (født 1800 i Tepelene, død 19. juni 1865) var en gresk forretningsmann, filantrop, og grunnlegger av de fornyede moderne olympiske leker. 

## Bakgrunn
Zappas ble født i det ottomanokkuperte Hellas i en landsby kalt Lambove, ved Tepelene, i det nordlige Epirus (området er i dag en del av Gjirokaster, en region i Albania). Han sloss for de greske motstandsstyrkene i den greske frihetskrigen mot de ottomanske tyrkerne. Han emigrerte i 1831 til grensen mellom Valakia og Moldavia (i dag ligger dette området på grensen mellom Romania og Moldova).

## Nye olympiske leker
I 1856 skrev Zappas til Kong Otto av Hellas, og tilbød 400 aksjer i dampbåtselskapet sitt, slik at han kunne bruke overskuddet til å etablere nye olympiske leker, kalt Olympiade, og til premier til de olympiske vinnerne. Tre år senere, i 1859, klarte han å revitalisere de olympiske leker på et torg i Athen. Zappas døde før de neste lekene ble arrangert, men på grunn av at han testamenterte en større del av formuen sin til videreføringen av lekene, ble de holdt igjen i 1870 og 1875 ved Panathinaiko stadion i Athen.

Zappas stod bak restaureringen av Panathinaiko stadion og byggingen av den første innendørs olympiske arena bygget særskilt for sport, kalt Zappeion. Zappas' hode er gravlagt under hans minnestøtte utenfor Zappeion in Athen, som står rett overfor Panathinaiko stadion. Baron Pierre de Coubertin gjorde en lignende gest, ved at hans hjerte er gravlagt ved Olympia i Hellas.

Evangelis Zappas var den første som reetablerte de olympiske leker siden antikkens leker. Hans innsats var til inspirasjon for Coubertin og etableringen av Den internasjonale olympiske komité (stiftet i 1894). Konkurrentene som deltok i Zappas' leker kom fra både Hellas og fra Det ottomanske riket, noe som gjorde at lekene var internasjonale allerede i 1859, 1870 og 1875.

Zappas' olympiske stadion, Panathinaiko, ble senere også brukt til OL i 1896, 1906 og 2004. I 2004-lekene ble stadionet brukt som olympisk pressesenter.

## Referanser


## Eksterne lenker
* Abridged Biography of Evangelis Zappas
* Timeline of the Modern Olympic Games
* Zappeion Megaron
* Olympics Through Time
Packard Merlin

**Packard Merlin** (Packard V-1650 Merlin) var en Rolls-Royce Merlin flymotor produsert i USA av bilprodusenten Packard. Full produksjon startet i 1942, etter at to testmodeller ble fremvist høsten 1941.

Motoren ble brukt i P-51 Mustang jagerfly produsert i USA, da den ga bedre effekt i stor høyde enn den tidligere Allison V-1710. Motoren ble etterhvert også tatt i bruk av RAF, i Spitfire, Mosquito og Avro Lancaster, samt amerikanernes P-40.  

I alt ble 55&nbsp;511 Merlin-motorer produsert i USA. I tillegg til Packard, monterte Continental nær 800 motorer.

## Eksterne lenker
Presentasjon på National Museum of the USAF sine hjemmesider
Mungu ibariki Afrika

**«Mungu ibariki Afrika»** er Tanzanias nasjonalsang. Det er en swahili-utgave av den populære xhosa-salmen «Nkosi Sikelel' iAfrika» av Enoch Sontonga, som er del av den sørafrikanske nasjonalsangen. Samme melodien er også brukt i nasjonalsangen til Zambia og fram til 1994 Zimbabwes.
2190 Coubertin

**2190 Coubertin**  er en liten asteroide i asteroidebeltet. Den ble oppdaget av den sovjetrussiske astronomen Nikolai Stepanovich Chernykh den 2. april 1976 fra Krim-observatoriet, og oppkalt etter de moderne olympiske lekers grunnlegger, Pierre de Coubertin.

## Referanser


## Eksterne lenker
* JPL Small-Body Database Browser on 2190 Coubertin (engelsk)
Ibsenmuseet

**Ibsenmuseet** kan vise til flere museer:

* Ibsenmuseet (Oslo)
* Ibsen-museet i Grimstad
* Henrik Ibsen Museum, Skien
Vans

**Vans** er et skomerke laget av firmaet **Van Doren Rubber Company**. Firmaet ble grunnlagt i 1966 i Sør-California. Vans sko har lenge vært populære blant surfere og skateboardkjørere.

## Musikk
* Bandet The Suicide Machines skrev *The Vans Song*.
* Weird Al Yankovic har også brukt skoene hele sin karriere, og bruker ofte sko som matcher sine hawaiiskjorter.
* Rap-gruppa The Pack skrev og utga sangen *Vans*.

## Eksterne lenker
* 
* Historien om Vans
Tysklands Grand Prix

**Tysklands Grand Prix** (På tysk: *Großer Preis von Deutschland*) var et Formel 1-løp som hadde lange tradisjoner i sporten.  

Det ble første gang avholdt på Nürburgring i 1951, et løp som ble vunnet av Alberto Ascari. Fra 2007 ble løpet blitt arrangert annet hvert år på Hockenheimring-banen nordvest i Baden-Württemberg og annet hvert år på Nürburgring i Rheinland-Pfalz, bortsett fra i 2015 da løpet ble kansellert. 

Fra 2016-sesongen ble løpet kun arrangert på Hockenheimring, bortsett fra i 2017 da løpet ikke ble avholdt.  

Til dags dato er Mercedes-Benz Tysklands Grand Prix 2019 det siste arrangerte Tyslands Grand Prix, ettersom rettighetshaverne på Hockenheimring ikke var interesserte i år fornye kontrakten med Formula One Management (FOM) som gikk ut etter 2019. 

Under Eifel Grand Prix 2020 ble det kjørt på Nürburgring, men løpet ble ikke arrangert som Tysklands Grand Prix 

## Vinnere av Tysklands Grand Prix

*Løp markert med rosa bakgrunn var ikke en del av Formel 1-verdensmesterskapet.*

## Referanser

## Eksterne lenker
*
Zeng Qinghong

**Zeng Qinghong** (kinesisk: 曾庆红, pinyin: *Zēng Qìnghóng*, født 1939 i byprefekturet Ji'an i Jiangxi i Folkerepublikken Kina) er en kinesisk politiker. Han var visepresident for Folkerepublikken Kina fra 2003 til 2008. Omtrent samtidig var han president for Partiskolen for det kinesiske kommunistpartis sentralkomite.

Faren var en av generalene fra den tidlige kommunistiske revolusjonstid og moren en av de kvinnelige deltakerne under «den lange marsjen». Zeng Qinghong har derfor vært regnet til en utsøkt gruppe etterkommere av det kinesiske kommunistpartis veteraner. Hans egen karriere har også vært begunstiget av hans nærhet til Jiang Zemin. Han betraktes som medlem av «Shanghaiklikken».

## Eksterne lenker
*
Rong Yiren

**Rong Yiren** (kinesisk: 荣毅, pinyin: *Róng Yìrén*, født 1. mai 1916 i Wuxi i provinsen Jiangsu i Kina, død 26. oktober 2005 i Beijing) var en kinesisk kjøpmann, politiker og visepresident for Folkerepublikken Kina.

## Liv og virke
Rong Yiren har frem til 1949 en fremgangsrik tekstilkjøpmann. Etter den kommunistiske seier og maktovertakelse overdro han sin formue til Det kinesiske  kommunistparti. Fra 1960-tallet ble han tidvis utsatt for forfølgelse under kulturrevolusjonen, særlig fra rødegardistene som truet ham på livet. Etter at Deng Xiaoping kom til makt sent i 1970-årene kom han imidlertid inn i regjeringen. Det var Deng som gav ham tilnavnet «den røde kapitalist», ikke bare på grunn av hans fortid, men også for hans innsats for dengismens moderniseringer av økonomien. 

I 1999 ble han ansett som en av Kinas rikeste personer. 

## Referanser


## Eksterne lenker
* Biografisk artikkel (The Independent, 29. oktober 2005) 
* WSWS: Der Tod von Chinas "rotem Kapitalisten" und die Revolution von 1949
* "Chinas 'roter Kapitalist' Rong Yiren ist gestorben" Die Welt, 28. oktober 2005
Eberswalde

**Eberswalde** er en by i Brandenburg i Tyskland. Byen ble grunnlagt på 1300-tallet. Næringslivet består for det meste av kjemisk industri.

## Bilder

Fil:16-06-23-Montageeber-Eberswalde-RalfR-RR2 9539.jpg|Den store krana er et landemerke i Eberswalde
Fil:Eberswalde-marktplatz.jpg|Torget
Fil:Eberswalde 005.jpg|Rådhuset


## Referanser


## Eksterne lenker
*
Elvas

**Elvas** er en bykommune øst i Portugal med om lag 23000 innbyggere. Næringslivet domineres av produksjon og dyrking av jordbruksprodukter og diverse tekstilrelatert virksomhet. Byen er mest kjent for å være en av Portugals sterkeste festningsbyer.

## Referanser




## Eksterne lenker
*
James Beattie

**James Scott Beattie** (født 27. februar 1978 i Lancaster, England) er en engelsk fotballspiller som per oktober 2012 er klubbløs. Han har tidligere spilt for Blackburn Rovers, Southampton, Everton, Sheffield United, Rangers og Blackpool.

Beattie debuterte i Premier League som spiller i Blackburn i 1996, da de møtte Arsenal på hjemmebane. Beattie var kun 18 år gammel da, men to år senere, ble han kjøpt av Southampton. Eventyret i Southampton varte i hele seks år, og etter 204 kamper og 68 scoringer hentet Everton han til Liverpool, hvor han spilte til i 2007, da han forlot klubben til fordel for Sheffield United. James Beattie har vært i troppen til s A-landslag, samt U21-landslag flere ganger, men har kun spilt fem kamper for begge.
## Referanser


## Eksterne lenker
*
El Tigre

**El Tigre** er en by i Anzoátegui i Venezuela og fungerer som det kommersiellet senteret for Oficina-oljefeltet. I 2011 hadde byen 179&nbsp;333 innbyggere.

## Referanser


## Eksterne lenker
*
Carsten Hopstock

**Carsten Henrik Hopstock** (født 13. mars 1924 i Kragerø, død 31. januar 2014 i Oslo) var en norsk kunsthistoriker.

## Liv og virke
### Bakgrunn
Carsten Hopstock var sønn av Frantz Philip Hopstock (1891–1977) og Lilly Haanshus (1887–1982). Faren var apoteker i Kragerø og av Hopstock (slekt). 

### Karriere
Carsten Hopstock begynte sin museumskarriere i 1945 ved å være med å bygge opp Berg-Kragerø Museum. Han tok magistergraden i kunsthistorie ved Universitetet i Oslo i 1953. 

I 1954 ble han tilsatt som konservator ved Byavdelingen ved Norsk Folkemuseum i Oslo, og arbeidet her inntil pensjonsalderen. Han hadde gjennom dette også ansvaret for Bogstad Stiftelse og Norsk Farmasihistorisk Museum. Viktige arbeider på Folkemuseet var etableringen av Enerhaugen og Chrystiegården.

I tillegg til arbeidet ved Folkemuseet var Hopstock engasjert i utvikllingen av flere andre av landets viktige kulturhistoriske institusjoner, så som Ulefos hovedgård, Jarlsberg hovedgård, Eidsvollsbygningen og Baroniet Rosendal.

Hopstock har et stort forfatterskap, både av strengt faglige verker og av mer populærvitenskapelige. Han var en svært populær foredragsholder og deltok også i en rekke TV-programmer. Ifølge Norsk Biografisk Leksikon ble han regnet som en av våre fremste eksperter på antikviteter fra bymiljø.

### Familie
Carsten Hopstock ble gift med bildekunstneren og forfatteren Kirsti Hopstock (f. Kirsti Marianne Nygård-Nilssen), og dermed svigersønn av tidligere riksantikvar Arne Nygård-Nilssen og bildehoggeren Maja Refsum.

## Utmerkelser

* Bergesenprisen 1992/1993: «for utstrakt kulturell virksomhet.»

## Utdrag av forfatterskapet
* *Kirkegaten Kragerø – bebyggelsen i byens gamle sentrum*, Kragerø og Skåtøy historielag 2001
* *Bogstad – et storgods gjennom 300 år* (to bind), Boksenteret/Bogstad stiftelse 1997
* *Søndre Kalstad og Kragerø-slekten Biørn i byen og på landet*. Naper boktrykkeri Kragerø 1975
* *Apoteket i det medisinske liv i en norsk småby gjennom 200 år – Kragerø Apotek 1770–1970*, Kragerø 1970
* *Norwegian design – from Viking Age to industrial revolution*, Dreyer 1958
* *Stil og smak i 6000 år* (sammen med Stephan Tschudi-Madsen), brevkurs i flere utgaver

## Litteratur
* Bing, Morten og Kjos, Torgeir. *Norge i Europa- Festskrift til Carsten Hopstock*. – Oslo : [M. Bing, T. Kjos], 1994 – 132 s.
* Hebbel, Hermann. *Hopstocks- Förster und Baueren im Harz*. – Boffzen/Oslo/København : [H. Hebbel], 1975 – 112 s.
* Hebbel, Herman, Michael Hopstock (red) Ole Andreas Hopstock. *Slekten Hopstock. Skogvoktere og bønder i Harz og deres ettterkommere*: [H. Hebbel, M. Hopsstock, O. A. Hopstock], 2020 –  243 s.

## Referanser
Hakekors-brannen i Tønsberg

**Hakekors-brannen i Tønsberg** viser til en hendelse i Tønsberg 17. mai 1933 da unge mennesker fra arbeiderbevegelsen tente på et hakekors-flagg utenfor det tyske konsulatet i byen.

På den norske grunnlovsdagen i 1933 heiste den tyske visekonsulen i Tønsberg, i tillegg til det tidligere tyske nasjonalflagget, hakekorsflagget. Hakekorsflagget var blitt erklært som tysk nasjonflagg fra våren 1933, sidestilt med det sorte, hvite og røde riksdagsflagget. 

Mange av Tønsbergs innbyggere ble kraftig provosert av å se de tyske nasjonalsosialistenes flagg på Norges nasjonaldag. I 12-tiden samlet en rekke av byens arbeiderungdom seg utenfor det tyske konsulatet, der hakekorsflagget og det tidligere tyske nasjonalflagget hang side om side. Med stadig flere tilskuere som strømmet til tente en av personene fra arbeiderbevegelsen på en fakkel som ble løftet opp i hakekors-flagget. Da flagget var brent opp, sang demonstrantene den tradisjonsrike arbeidersangen «Internasjonalen».

I dagene som fulgte var hakekors-brannen det store samtaleemnet i byen, og det førte til polemikk mellom de lokale avisene *[[Vestfold Arbeiderblad]]* og *[[Tønsbergs Blad]]*. Mens det radikale *Vestfold Arbeiderblad* mente man måtte forstå arbeiderungdommens reaksjon, kalte det konservative *Tønsbergs Blad* hendelsen for «kommunistisk terror». «(Demonstrasjonene) mot det offisielle, tyske hakekorsflagg, er (…) direkte fornærmelig mot en vennligsinnet fremmed nasjon,» sto det i avisen 19. mai. *Tønsbergs Blad* skrev også at personen som tente på flagget, løp mot *Vestfold Arbeiderblad*s kontor, noe *Vestfold Arbeiderblad* avfeide som en sensasjonalistisk måte å fortelle at vedkommende løp over til den andre siden av gata og inn i et smug.

## Referanser


## Kilder
* *Tønsbergs Blad*, 16. mai 2008: «75 år siden hakekorset brant» http://tb.no/article/20080516/KULTUR/913004756
* *Vestfold Arbeiderblad* 18.–27. mai 1933
* *Tønsbergs Blad* 18.–24. mai 1933
Enugu (delstat)

**Enugu** er en delstat i Nigeria. Delstaten ble opprettet i 1991 da en annen delstat ble delt opp i to. Delstaten ligger på det høyeste cirka 300 meter over havet. Hovedstaden i delstaten heter også Enugu.  
## Referanser
Bret Michaels

**Bret Michael Sychak** (født 15. mars 1963 i Butler i Pennsylvania), også kjent som **Bret Michaels**, er en amerikansk rock-vokalist best kjent fra bandet Poison.

## Karriere
Michaels dannet bandet *Paris* i 1983, som raskt flyttet til Los Angeles og byttet til navnet Poison. Bandet oppnådde stor internasjonal suksess på 1980- og 1990-tallet, og solgte til platinaplater med flere av sine album, inkludert debutalbumet  *[[Look What the Cat Dragged In]]* fra 1986, som endte på en tredjeplass på den amerikanske Billboard albumlisten.

Michaels ga ut sitt første soloalbum, *A Letter From Death Row* i 1998. Albumet ble brukt i sin helhet i filmen *[[A Letter From Death Row (film)|A Letter From Death Row]]* som Michaels selv skrev, regisserte, og spilte i. Selskapet som produserte filmen ble startet av Michaels selv sammen med Charlie Sheen.

Sangen «Go That Far» er med i videospillet *[[Guitar Hero III: Legends of Rock]]*. Poisonsangen «Talk Dirty to Me» er også inkludert.

Michaels har også vært hovedperson i to sesonger av realityserien *[[Rock of Love]]* på VH1 – en noe avansert utgave av *[[Ungkaren]]*. Han vant kjendisversjonen av *[[The Apprentice]]*, sesong ni (2010), hvor han vant tilsammen 390&nbsp;000 amerikanske dollar som gikk til hans utvalgte organisasjon *American Diabetes Association* (den amerikanske diabetikerforening).

## Personlig liv
Michaels har hatt diabetes type 1 siden seksårsalderen. Bilder av ham hvor han tok insulin gjorde at mange trodde han hadde et heroinproblem. 

Torsdag 22. april 2010 ble Michaels lagt inn på sykehus på grunn av hjerneblødning. Han ble utskrevet fra sykehuset 3. mai samme år.

## Diskografi
:*For album med bandet Poison, se: [[Poison]]*
;Soloalbum
* 1998 – *[[A Letter from Death Row]]  *
* 2000 – *[[Country Demos]]* (EP)
* 2001 – *[[Ballads, Blues & Stories]]*
* 2003 – *[[Songs of Life]]*
* 2005 – *[[Freedom of Sound]]*
* 2008 – *[[Rock My World]]* (samlealbum)
* 2008 – *[[Acoustic Sessions]]* (EP)

## Referanser


## Eksterne lenker
* 
* 
* 
*
Eksplosiv personlighetsforstyrrelse

**Eksplosiv personlighetsforstyrrelse** er en personlighets-og atferds-forstyrrelse. Det går ut på at den som lider av det er emosjonelt ustabil, og kan ha følelsesmessige utbrudd som ofte er preget av en atferd som kan være vanskelig å kontrollere. Atferden gir ofte utslag i trusler eller vold mot andre mennesker.

## Årsak
Årsak er at aktiviteten i hjernen forandrer seg mye. Psykologiske og sosiale forhold kan spille inn. Lidelsen forekommer vanligvis i ungdomsårene, og forsvinner vanligvis i 20- og 30-årsalderen. 

## Behandling
Behandlingsmetoder er i oftest medisinsk og psykologisk hjelp. 

## Referanser
Vexin

**Vexin** er en tidligere region i Frankrike som siden 900-tallet var delt mellom den normanniske Vexin (*Vexin normand*) og franske Vexin (*Vexin français*).

Vexin er avledet av navnet til den galliske stammen *veliocassi* som hadde hovedstad i Rouen. Senere ble området et fylke. De normanniske angrepene under Rollo av Normandie ble stanset ved **[[Saint-Clair-sur-Epte-traktaten]]** som ble signert høsten 911 mellom Frankerrikets konge Karl den enfoldige (898-922) og Rollo. Traktaten etablerte hertugdømmet Normandie og satte dets grenser mot kongedømmet Frankrike langs elven Epte. Det delte Vexin i to deler: 

* Den normanniske Vexin som ble en del av hertugdømmet Normandie, og er nå en del av den franske région av Normandie. Den er grenset inn av elvene Epte, Andelle og Seine. 
* Den franske delen av Vexin forble en del av Île-de-France. Det består av dagens departementet Val-d'Oise og Yvelines og er inngrenset av elvene Epte, Oise og Seine. En regional naturpark ble etablert i franske Vexin i 1995.
Dorothy Letterman

**Dorothy Marie Letterman** (pikenavn *Hofert*, gift *Mengering*) (født 18. juli 1921 i Linton, Indiana, død 11. april 2017) var best kjent av seerne som «Dave's Mom» i *[[Late Show with David Letterman]]*. Mange har opp gjennom årene trodd at også hun bare har vært en skuespiller, men hun er virkelig moren til talkshowverten David Letterman.

I mange år var hun bare med via telefon, men under OL på Lillehammer fikk hun sin debut på tv-skjermen som utegående reporter/korrespondent. Hun var også CBS sin utsending i vinter-OL i 1998 i Nagano, Japan og i vinter-OL i Salt Lake City i 2002, sammen med Biff Henderson. Hun bruker også å være med på Guess Mom's Pies via satellitt fra sitt hjem i Carmel, Indiana og rundt morsdagen eller bursdagen sin, pleier hun å komme til Ed Sullivan Theatre i New York for å være med på sønnens TV-show.

## Biografi
Hun ble født Dorothy Marie Hofert i Linton, Indiana, som det eldste av de 3 barna til Earl Jacob Hofert og Lena M. Strietelmeier. Dorothy har en yngre bror, Earl Jr. (født 1922), og en yngre søster ved navn Hazel (født 1923). Hennes besteforedre på morssiden, Fredricke Hilgediek og William Strietelmeier var født i Tyskland. Hun er kusinen til skuespiller og modell Rebecca Romijns bestemor.

Hun gikk et år på Indiana University før hun giftet seg med Harry Joseph (Joe) Letterman (født 15. april 1915). Sammen fikk de barna Janice (Shelton), David Michael (født 12. april 1947) og Gretchen (journalist i St. Petersburg Times). Mens hun oppdro barna assisterte hun også sin mann som var blomsterhandler, og var sekretær for den presbyterianske kirke. Hun ble enke i februar 1973 etter at Harry Joseph (Joe) Letterman døde av et hjerteinfarkt da han var 57 år gammel. Hans første hjerteinfarkt fikk han når han var 36 år.

Hun giftet seg igjen i 1983 med en krigsveteran fra 2. verdenskrig, Hans Mengering.

## Bøker
* *Home Cookin' with Dave's Mom* (1996) ISBN 0671000608 (Hardcover) ISBN 0671000616 (Paperback)

## Referanser


## Eksterne lenker
* 
*  Dorothy being interviewed by her granddaughter
Longgang

**Longgang** kan sikte til: 
*Bydistriktet Longgang i Shenzhen i provinsen Guangdong i Folkerepublikken Kina, 
*Bydistriktet Longgang i Huludao i provinsen Liaoning i Folkerepublikken Kina.
J.K. Simmons

**Jonathan Kimble «J.K.» Simmons** (født 9. januar 1955 i Grosse Pointe i Michigan) er en amerikansk skuespiller som hadde sitt gjennombrudd med HBO-serien *[[Oz]]*.

Simmons gikk på University of Montana.

Simmons er gift med Michelle Schumacher som også spilte i *Oz* i 9 episoder som Norma Clark.

## Utvalgt filmografi
* *[[21 Bridges]]* (2019)
* *[[Snømannen (spillefilm)|Snømannen]]* (2017)
* *[[The Lake]]* (2016)
* *[[The Accountant]]* (2016)
* *[[Kung Fu Panda 3]]* [2016)
* *[[Terminator Genisys]]* [2015)
* *[[Whiplash (2014)|Whiplash]]* [2014)
* *[[Labor Day (film)|Labor Day]]* [2013)
* *[[Jobs]]* [2013)
* *[[The Words]]* [2012)
* *[[Contraband]]* [2012)
* *[[True Grit – et ekte mannfolk]]* [2010) (ukredittert)
* *[[Megahjerne]]* [2010)
* *[[Jennifer's Body]]* [2009)
* *[[Up in the Air]]* [2009)
* *[[Extract]]* [2009)
* *[[I Love You, Man]]* [2009)
* *[[Burn After Reading]]* [2008)
* *[[Rendition]]* [2007)
* *[[Juno (film)|Juno]]* [2007)
* *[[Postal]]* [2007)
* *[[Spider-Man 3]]* [2007)
* *[[The Astronaut Farmer]]* [2006)
* *[[First Snow]]* [2006)
* *[[Thank You for Smoking]]* [2005)
* *[[Harsh Times]]* [2005)
* *[[Spider-Man 2]]* [2004)
* *[[The Ladykillers]]* [2004)
* *[[Hidalgo (film)|Hidalgo]]* [2004)
* *[[Off the Map]]* [2003)

## Referanser


## Eksterne lenker
*
Michelle Schumacher

**Michelle Schumacher** (født 28. september 1966) er en amerikansk skuespiller. Hun er gift med skuespilleren J.K. Simmons. Hun traff sin ektemann på en Peter Pan-turne og de har to barn. 

Schumacher har også spilt Norma Clark i HBO sin fengselserie Oz, hvor hennes ektemann også spiller.

## Referanser


## Eksterne lenker
*
Timber (selskap)

**Timber as** er et norsk snekker- og tømrerverksted som driver med formgivning, teknisk prosjektering, produksjon og montering av tømmerrammer. Bedriften hevder å være den eneste av sitt slag i Norge og leverer tømmerrammer i hele Norge og Skandinavia, blant annet til Atelier Oslos amfiscene i Sandnes som en del av prosjekter knyttet til Stavanger som kulturby i 2008 (Norwegian Wood).

Tømmerrammer er bærende trekonstruksjoner i alt fra mindre hus eller hytter til store bygninger. Konstruksjonene blir som oftest utført i heltre med dimensjoner fra 5"x5" til 10"x10". Tredelene ligger helt eller delvis på innsiden av ytterkonstruksjonene og blir sammenføyd med treforbindelser basert på tapper, forsatser, låser og dybler. Eksempler på slike konstruksjoner er vegger av tungt bindingsverk, synlige bjelkelags- og takkonstruksjoner, søyle- og dragerkonstruksjoner, tårnkonstruksjoner m.m.

I engelskspråklig tradisjon bruker man begrepene «timber frame» eller «post and beam» om denne konstruksjons- og byggemetoden.

## Referanser


## Eksterne lenker
* aftenbladet.no Timber bygger et lyspunkt til Sandnes
* Bilder med tømmerrammer fra Commons
* Prosjekter under «Norwegian Wood», Stavanger som kulturby 2008
Wimson

**Wimson** (engelsk: *Dimwitty Duck*) er en fiktiv Disney-figur i det såkalte andeuniverset. Han er en sjømann ombord på skuta til Moby Duck. Han går med en høy, spiss skyggelue. Han er kjent for å være klønete og lager mye bry for det som skjer på skipet.
Hjärtum

**Hjärtum** er et tettsted i Lilla Edet kommune i Västra Götalands län i landskapet Västergötland i Sverige. Det ligger ved Göta älv cirka 18 kilometer sørvest for Trollhättan. I 2010 hadde tettstedet 367 innbyggere.

## Referanser
Paradis nå!

***Paradis nå!*** (originaltittel: *Paradise Now*) er en palestinsk dramafilm fra 2005 regissert av Hany Abu-Assad. Hovedrollene spilles av Kais Nashef, Ali Suliman, Lubna Azabal og Hiam Abbass.

## Handling
To barndomsvenner rekrutteres som selvmordsbombere i Tel Aviv. Etter en siste kveld med familiene, uten å kunne ta farvel, blir de kjørt til grensen med bomber festet til kroppen. De to utvalgte er nybarbert, nyfrisert og pent kledd i mørk dress for å fremstå som bosettere som skal i bryllup i Tel Aviv. Operasjonen går imidlertid ikke som planlagt. 

Filmens handling er «krydret» med lett absurde dagligdagse detaljer hvor blir seerne vitne til et hverdagsdrama som ulmer under overflaten. 

## Om filmen

### Anmelderne
Filmen ble godt mottatt av kritikerne, noe som gjenspeiles i at den har fått 89% på Rotten Tomatoes. ''The New York Times'' skrev «it is easier to see suicide bomber as a 21st-century Manchurian Candidate - a soulless, robotic shell of a person programmed to wreak destruction - than it is to picture a flesh-and-blood human being doing the damage».

Den fikk terningkast fem av både *[[Dagbladet]], [[VG]], [[Adressa]], [[Aftenposten]], [[Dagsavisen]]* og *[[P3]]*.

### Priser
Filmen har blitt tildelt flere filmpriser, blant annet en Golden Globe for beste fremmedspråklige film. Den vant også tre priser ved Filmfestivalen i Berlin, samt en rekke andre filmpriser. 

Den ble nominert til en Oscar i kategorien beste utenlandske film. Nominasjonen var omstridt på grunn av at Palestina ikke var anerkjent som suveren stat på den tiden. Samme forhold hindret i 2002 den palestinske filmen *[[Gud griper inn]]* fra å bli nominert. Årsaken til en endrede holdningen hos nominasjonskomiteen denne gang var at bidrag fra ikke-suverene nasjoner som Taiwan, Hongkong og Puerto Rico tidligere hadde blitt godtatt. Enkelte jødiske og israelske grupperinger med en politisk agenda la press på nominasjonskomiteens medlemmer for å forhindre at den skulle vinne prisen.

*Paradis nå!* var den første palestinske filmen til å bli Oscar-nominert.

## I rollene
(utvalg)
* Kais Nashef: Said
* Ali Suliman: Khaled
* Lubna Azabel: Suha
* Amer Hlehel: Jamal
* Hiam Abbass: Saids mor
* Ashraf Barchoum: Abu Karem

## Referanser


## Eksterne lenker
*
Touch Me I’m Sick

**«Touch Me I'm Sick»** er en låt av det amerikanske alternative rockebandet Mudhoney. Singlen ble lansert i mars 1988 i Seattle's innspillings studio med produsenten Jack Endino. "Touch Me I'm Sick" ble utgitt som Mudhoney's debut singel. Sangens tekst, som bruker mørk humor, er  sarkastisk og tar for seg tema som sykdom og voldtekt.

Når den først ble gitt ut, ble "Touch Me I'm Sick" en indie hit, og er fortsatt bandet mest gjenkjennelig sang. Den sterke tunge og råe gitar spillingen, sterke vokaler, sløv bass og energiske tromme bidrag ble til en skitten lyd som påvirket mange lokale musikere og bidro til å utvikle Seattle Grunge scenen.

## Sporliste
#«Touch Me I'm Sick» – 2:23
#«Sweet Young Thing Ain't Sweet No More» – 3:35
Lipetsk

**Lipetsk** (russisk: Ли́пецк) er en by og administrativt senter i Lipetsk oblast i Russland. Den ligger ved elva Voronezj (i Dons nedbørfelt), rundt 400&nbsp;km sørøst for Moskva. Innbyggertallet under folketellingen i oktober 2010 var .
Navnet betyr «Lindebyen», og har dermed samme språklige bakgrunn som Leipzig og Liepāja.

## Historie
Bosetningen ble grunnlagt på 1200-tallet som en festning mot mongolene, som ødela den fullstendig i 1284.

I 1703 ga Peter den store ordre om å bygge en støpejernsfabrikk for fremstilling av artilleriprosjektiler i området, nær forekomstene av jernmalm, og  Lipetsk ble dermed grunnlagt på nytt. Den fikk innvilget byrettigheter i 1779.

I Weimarrepublikkens tid bedrev sovjetiske myndigheter og det tyske Reichswehr i fellesskap en hemmelig flybase som siden 1925 blant annet tjente til utprøving av fly og luftbårne våpensystemer og siden 1926 opplæring av tyske militærpiloter, noe som ifølge Versaillestraktaten var forbudt. Samarbeidet opphørte da nasjonalsosialistene kom til makten i 1933.

## Økonomi
De viktigste industriene i Lipetsk er jernmetallurgi, maskinbygging og metallarbeid.

Det tidligere stålkombinatet ble privatisert i 1992, og er med rundt 48&nbsp;000 ansatte en av regionens største arbeidsgivere. Av annen industri kan nevnes metallfabrikken «Svobodnij Sokol» («Fri falk»), en traktorfabrikk, en rørfabrikk og en fabrikk for kjøleskap og husholdningsapparater. Industriområdene ligger hovedsakelig sør for Voronezj-elva.

## Referanser


## Eksterne lenker
* 
* gorodlip.ru (russisk)
* Lipetsk news  (russisk)
* Novolipetsk Stål NLMK